มีอาการเจ็บจื๊ดบริเวณเต้านมแต่เป็นข้างซ้ายข้างเดียวเกี่ยวกับอะไรคะ
สวัสดีค่ะ อาการเจ็บเต้านมอาจเกิดได้จากหลายสาเหตุ เช่น1. การเปลี่ยนแปลงของระดับฮอร์โมนในร่างกาย อาการปวดหรือเจ็บจะสัมพันธ์กับการมีประจำเดือน คือมักมีอาการในช่วงก่อนมีประจำเดือนและจะลดลงเมื่อประจำเดือนหมดไป อาการปวดมักเป็นทั้ง 2 ข้าง2. เกิดจากการอักเสบของต่อมน้ำนมและท่อน้ำนม อาจเห็นผิวหนังของเต้านมบวมแดงร่วมด้วย และอาจเห็นบาดแผลเล็กๆบริเวณหัวนม ซึ่งมักเป็นสาเหตุให้เต้านมอักเสบตามมา3. เมื่อเกิดการบาดเจ็บที่กล้ามเนื้อ หรือกระดูกอ่อน บริเวณฐานของเต้านม จึงทำให้รู้สึกคล้ายปวดเต้านมตามไปด้วย นอกจากนี้อาจเกิดจากเป็นงูสวัดของผิวหนังบริเวณหน้าอกได้ด้วย4. เกิดจากการใช้ยาบางชนิด เช่น ยาคุมกำเนิด ยาต้านเศร้า เป็นต้น5.เกิดจากซีสต์หรือถุงน้ำในเต้านม6. เกิดจากก้อนเนื้องอกธรรมดาและก้อนเนื้อมะเร็งหากอาการเจ็บเต้านมเป็นมากขึ้นเรื่อยๆ ไม่สัมพันธ์กับการมีประจำเดือน หรือคลำได้ก้อนที่เต้านม แนะนำให้ไปพบแพทย์เพื่อตรวจหาสาเหตุค่ะ